สวัสดีคับคุณ อาการของผมคือผมชอบปวดสลับข้างจะปวดมากบริเวณขมับพอจับดูจะมีเส้นตรงขมับปูดขึ้นมาจะเป็นอันตรายมั้ยคับ พออาการปวดหัวทุเลาลงเส้นก็ยังปูดอยู่เหมือนเดิมผมลองเอามือไปจับดูมันก็ไม่รู้สึกเจ็บแต่จะมีอะไรขยับหรือเคลื่อนตัวในหัวผมตลอดเวลา มันคืออะไรคับและจะอันตรายหรือเปล่าคับ
สวัสดีค่ะ อาการปวดศีรษะสลับข้างไปมาร่วมกับปวดขมับดังกล่าวมา อาจจะเกิดจากปวดหัวจากการใช้งานกล้ามเนื้อรอบศีรษะมากเกินไป อาจสัมพันธ์กับการใช้งานสายตา เมื่อพักหรือกินยาแก้ปวดมักจะดีขึ้นได้ สาเหตุอื่นๆเช่นปวดไมเกรน โดยมักจะปวดข้างเดียว มีคลื่นไส้ ตาพร่าร่วมด้วยได หรือปวดมากภาวะในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้เบื้องต้น หลีกเลี่ยงกิจกรรมกับเครื่องจักรหรือการขับรถไปก่อนหากมีอาการที่อาจบ่งบอกถึงความผิดปกติของระบบประสาทเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้แม้จะกินยาแก้ปวดแล้วก็ไม่ดีขึ้น ให้รีบไปพบแพทย์